REFERÈNCIA: I-PAS-40/16CONVOCATÒRIA DE LA UNIVERSITAT D'ALACANT PER LA QUAL S'OFEREIX PER A COBRIR, AMB CONTRACTE TEMPORAL, UNA PLAÇA DE TÈCNIC PER A COL·LABORAR EN L'ACTIVITAT ""SUPORT A LA I+D+I EN LES TECNOLOGIES DEL LLENGUATGE HUMÀ"" DEL DEPARTAMENT DE LLENGUATGES I SISTEMES INFORMÀTICS. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3863)
  + [Valencià](/va/acuerdo/3863)






Selector de idioma

Leer

* [Español](/es/acuerdo/3863)
* [Valencià](/va/acuerdo/3863)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REFERÈNCIA: I-PAS-40/16CONVOCATÒRIA DE LA UNIVERSITAT D'ALACANT PER LA QUAL S'OFEREIX PER A COBRIR, AMB CONTRACTE TEMPORAL, UNA PLAÇA DE TÈCNIC PER A COL·LABORAR EN L'ACTIVITAT ""SUPORT A LA I+D+I EN LES TECNOLOGIES DEL LLENGUATGE HUMÀ"" DEL DEPARTAMENT DE LLENGUATGES I SISTEMES INFORMÀTICS.[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================================================================================

Secretaria General

Butlletí Oficial Universitat d'Alacant





REFERÈNCIA: I-PAS-40/16CONVOCATÒRIA DE LA UNIVERSITAT D'ALACANT PER LA QUAL S'OFEREIX PER A COBRIR, AMB CONTRACTE TEMPORAL, UNA PLAÇA DE TÈCNIC PER A COL·LABORAR EN L'ACTIVITAT ""SUPORT A LA I+D+I EN LES TECNOLOGIES DEL LLENGUATGE HUMÀ"" DEL DEPARTAMENT DE LLENGUATGES I SISTEMES INFORMÀTICS.

Data d'aprovació
:   06/10/2016

Data de publicació
:   07/10/2016

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3863.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3863)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3863)
  + [Compartir acuerdo en 

    X](https://twitter.com/intent/tweet?via=UA_Universidad&text=REFERÈNCIA: I-PAS-40/16CONVOCATÒRIA DE LA UNIVERSITAT D'ALACANT PER LA QUAL S'OFEREIX  PER A COBRIR, AMB CONTRACTE TEMPORAL, UNA PLAÇA DE TÈCNIC  PER A COL·LABORAR EN L'ACTIVITAT ""SUPORT A LA I+D+I EN LES TECNOLOGIES DEL LLENGUATGE HUMÀ"" DEL DEPARTAMENT DE LLENGUATGES I SISTEMES INFORMÀTICS.&url=https://www.boua.ua.es/va/acuerdo/3863)

**Títol:** REFERÈNCIA: I-PAS-40/16CONVOCATÒRIA DE LA UNIVERSITAT D'ALACANT PER LA QUAL S'OFEREIX PER A COBRIR, AMB CONTRACTE TEMPORAL, UNA PLAÇA DE TÈCNIC PER A COL·LABORAR EN L'ACTIVITAT ""SUPORT A LA I+D+I EN LES TECNOLOGIES DEL LLENGUATGE HUMÀ"" DEL DEPARTAMENT DE LLENGUATGES I SISTEMES INFORMÀTICS.

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dijous, 6 d'octubre de 2016

REFERÈNCIA: I-PAS-40/16

CONVOCATÒRIA DE LA UNIVERSITAT D'ALACANT PER LA QUAL S'OFEREIX PER A COBRIR, AMB CONTRACTE TEMPORAL, UNA PLAÇA DE TÈCNIC PER A COL·LABORAR EN L’ACTIVITAT “SUPORT A LA I+D+I EN LES TECNOLOGIES DEL LLENGUATGE HUMÀ” DEL DEPARTAMENT DE LLENGUATGES I SISTEMES INFORMÀTICS.

La Universitat d'Alacant, dins de la convocatòria d'ajudes per a la promoció d'ocupació jove i implantació de la Garantia Juvenil en I+D+i en el Subprograma Estatal d'incorporació, del Programa Estatal de Promoció del Talent i la seua Empleabilitat, en el marc del Pla Estatal d'Investigació Científica i Tècnica i d'Innovació 2013-2016 (Resolució de 12 de gener de 2015, BOE de 16 de gener de 2015, modificada per Resolució de 13 de febrer de 2015, BOE de 23 de febrer), i d'acord amb allò que s’ha establit en la seua normativa reguladora de les convocatòries per a la selecció de personal d'administració i serveis contractat en règim laboral en els projectes d'investigació, disponible en la següent adreça de la seua pàgina web:

<http://ssyf.ua.es/va/seleccionpas/normativa.html>

aprovada per Consell de Govern de 22 de desembre de 2009 (BOUA de 15 de gener de 2010), i altra normativa general d'aplicació, convoca oferta pública per a cobrir un lloc de tècnic, amb motiu de l'extinció anticipada del contracte de l'aspirant preseleccionat en la convocatòria I-PAS-54/15 (Publicada en el BOUA de 28/09/2015)

Aquestes ajudes es cofinançaran amb recursos del Fons Social Europeu (FSE) i de la Iniciativa d'Ocupació Juvenil (IEJ) assignats al MINECO en el Programa Operatiu d'Ocupació Juvenil, corresponents al període de programació del FSE 2014-2020.

Per a donar compliment als requisits establits en l'article 22 de la citada Resolució de 12 de gener de2015, alapresent convocatòria se li ha aplicat la tramitació d'urgència prevista en l'article 33 de la Llei 39/2015, de 1 d'octubre, del Procediment Administratiu Comú de les Administracions Públiques (BOE de 2 d'octubre).

BASES

1a. Número de places: una.

2a. Característiques de la plaça i condicions del contracte de treball:

a) La celebració del contracte estarà supeditat al compliment dels requisits establits en l'article 22 de la Resolució de 12 de gener de 2015.

b) Lloc de treball: Tècnic.

c) Jornada: completa en horari de matí /vesprada.

d) Retribució: 1. 173 € bruts mensuals més dues pagues extres a l'any de la mateixa quantitat.

e) Durada del contracte: 13 meses i 22 dies.

De conformitat amb el previst en l'acord de Consell de Govern de la Universitat d'Alacant de 17 de desembre de 2013, pel qual s’aprova el II Pla d'igualtat d'oportunitats entre dones i homes de la Universitat d'Alacant, es fa constar que no existeix infrarepresentació de cap dels gèneres en els llocs de tècnic contractats en règim laboral.

3a. Objecte: Col·laborar en l'activitat “Suport a la I+D+i en les tecnologies del llenguatge humà”, a través del disseny, desenvolupament i integració de les diferents tecnologies, eines i mòduls que es construiran, realitzant les següents tasques:

- Recopilació i anàlisi de tècniques existents per a l'avaluació de la tasca concreta de PLN/TLH.

- Anàlisi i obtenció de recursos que ens permeten dissenyar i desenvolupar enfocaments apropiats i nous per a abordar la tasca de PLN/TLH concreta.

- Aplicació de les tècniques i mètodes proposats a altres tasques rellevants de TLH per a demostrar la validesa i utilitat de la proposta.

- Desenvolupament i implementació de mòduls específics, integració de tècniques i realització d'interfícies que puguen ser necessàries en el projecte o projectes en els quals vaja a participar.

- Experimentació i avaluació de les tècniques, mètodes o enfocaments desenvolupats.

- Obtenció de conclusions i línies de treball futur a partir dels resultats obtinguts en la investigació.

- Documentació de les implementacions realitzades seguint els criteris establits en el grup d'investigació.

- Redacció d'informes i memòries tècniques relacionades amb el treball desenvolupat i seguiment del projecte.

- Participació en reunions internes relacionades amb el projecte o projectes en els quals vaja a participar.

- Assistència en qualsevol altra tasca afí que puga sorgir derivada del desenvolupament i execució de l'activitat.

La persona a la qual se li adjudique la plaça rebrà les accions formatives que es troben enquadrades en el Pla de Formació de l'actuació aprovada.

4a. Perfil de la plaça: Es valorarà:

- Experiència i formació relacionada amb l'objecte de la convocatòria i en:

· Lingüística computacional, anàlisi i disseny de models de representació de dades, programació en JAVA i serveis web, gestió de sistemes Linux, shell script, latex, MySQL, XML, maneig de sistemes de recuperació d'informació, integració de sistemes i recursos lingüístics, ús d'eines de processament del llenguatges natural i clasificadors de text.

- Titulació: Es valoraran les següents titulacions:

· Llicenciatura/Enginyeria Informàtica.

· Enginyeria Tècnica en Informàtica de Gestió.

· Enginyeria Tècnica en Informàtica de Sistemes.

· Grau en Enginyeria Informàtica.

· Grau en Enginyeria Multimèdia.

5a. Requisits del personal aspirant: El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i mantenir-se fins a la data de formalització del contracte:

- Estar en possessió o haver abonat els drets per a l'expedició del títol de Llicenciatura, Enginyeria, Arquitectura, Grau, Diplomatura, Enginyeria Tècnica o Arquitectura Tècnica. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.

- Tenir la nacionalitat espanyola o trobar-se en alguna de les situacions arreplegades en l'art. 57 de la Llei 7/2007, de l'Estatut Bàsic de l'Empleat Públic (BOE de 13 d'abril).

- Tenir un coneixement adequat de qualsevol de les llengües oficials de la Comunitat Valenciana per a l'acompliment del lloc de treball.

- Posseir la capacitat funcional per a l'acompliment de les tasques.

- No haver estat separada o separat, o haver-se revocat el seu nomenament com personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver estat acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir. Tractant-se de persones nacionals d'altres Estats, no trobar-se inhabilitat o en situació equivalent ni haver estat sotmès a sanció disciplinària o equivalent que impedisca en els mateixos termes en el seu Estat l'accés a l'ocupació pública.

6a. Requisits del personal seleccionat: Serà requisit imprescindible, en el moment de la formalització del contracte, que la persona seleccionada estiga inscrita en el fitxer del Sistema Nacional de Garantia Juvenil del Ministeri d'Ocupació i Seguretat Social, els requisits específics de la qual es poden consultar en la següent pàgina web:

<http://www.empleo.gob.es/es/garantiajuvenil/accesoJovenes.html>

pel que haurà d'aportar en aquest moment, document acreditatiu de l'alta en el fitxer, a data de signatura de l contracte. En cas contrari es formalitzarà el contracte amb la següent persona de la llista de reserva que complisca aquest requisit.

7a. Presentació d'instàncies: Les instàncies estan disponibles en la següent adreça de la pàgina web de la Universitat, Servei de Selecció i Formació - Selecció i Provisió PAS-:

<http://ssyf.ua.es/va/seleccionpas/plazas-temporales/actual>

i en l'Oficina Principal del Registre General de la Universitat (Edifici de Rectorat i Serveis General s del Campus de Sant Vicent), i podran presentar-se en l'Oficina Principal del Registre General de la Universitat o en les Oficines Auxiliars, situades en les Secretaries de Centre i en la Seu d'Alacant, en el termini de 10 dies hàbils, a partir del següent al de publicació de la present convocatòria en el Butlletí Oficial de la Universitat d'Alacant (BOUA).

Es podran emprar les vies establides en l'article 16.4 de la Llei 39/2015, de 1 d'octubre, del Procediment Administratiu Comú de les Administracions Públiques, preferentment a través de les Oficines de Correus, en aquest cas la sol·licitud que es presente haurà d'anar en sobre obert perquè el personal de Correus puga estampar en ella el segell amb la data de presentació abans de la seua certificació.

En cap cas s'admetrà la presentació de sol·licituds a través del Registre Electrònic de la Universitat d'Alacant.

A la instància s'adjuntarà:

- Fotocòpia del DNI. Les o els aspirants que no posseïsquen la nacionalitat espanyola haurien de presentar fotocòpia del NIE, o si no disposen d'aquest últim, fotocòpia del Passaport o d'altre document del seu país d'origen que acredite la seua identitat, edat i nacionalitat.

- Fotocòpia del títol acadèmic que es requereix per a poder participar en la convocatòria (base 5a) o resguard d'haver abonat els drets per a la seua expedició.

- [Model de Currículum](http://ssyf.ua.es/es/seleccionpas/documentos/impresos/modelo-curriculum.doc)

de la Universitat d'Alacant per a Personal d'Administració i Serveis en Projectes d'Investigació, disponible en la mateixa pàgina web referenciada per a la instància i acompanyat de fotocòpies de tots els mèrits que s’hi al·leguen amb les següents especificacions:

- Per a l'apartat ‘1. Titulació: Nota mitjana ponderada de l'expedient': Certificat acadèmic o fitxa informativa segellada per la secretaria del centre en el qual conste la mitjana obtinguda en la titulació corresponent. En el cas del títol de Doctor, el certificat acadèmic haurà de contenir el programa de doctorat, la qualificació de la tesi doctoral i les assignatures del seu període formatiu.

- Per a l'apartat ‘6. Activitats de caràcter professional' s'acompanyarà de l'informe de vida laboral expedit per la tresoreria general de la seguretat social i els contractes de treball. Quan de les dades contingudes en el contracte de treball no es desprenga la relació amb l'objecte i perfil de la convocatòria, es complementarà amb un certificat de l'empresa on consten les funcions desenvolupades.

La comissió no valorarà aquells mèrits aportats una vegada finalitzat el termini de presentació de sol·licituds, si aquests no han estat prèviament relacionats en el currículum que s'adjunta a la instància.

En qualsevol moment del procés, es podrà sol·licitar al personal aspirant la presentació dels originals dels documents presentats i, si escau, de la seua traducció per intèrpret jurat.

8a. Relació d'aspirants admesos i exclosos: Finalitzat el termini de presentació d'instàncies, es publicarà la relació provisional d'aspirants admesos i exclosos. A partir de l'endemà de la seua publicació les persones interessades tindran un termini de 3 dies hàbils per a la presentació de possibles subsanacions. Transcorregut aquest es publicarà la relació definitiva d'aspirants admesos i exclosos.

9a. Comissió de selecció: La comissió encarregada de resoldre la convocatòria estarà composta per 5 membres i els seus suplents: Presidenta o President, Secretària o Secretari i 3 vocals i la seua composició haurà d'ajustar-se als principis d'imparcialitat i professionalitat dels seus components, procurant una composició equilibrada entre dones i homes, llevat que no siga possible per raons fundades i objectives degudament motivades.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

10a. Sistema de selecció, amb dos fases:

a) Baremació de mèrits: La comissió valorarà els mèrits al·legats pel personal aspirant en els seus currículums d'acord amb el barem que figura en l'ANNEX II de la Normativa de la UA referenciada a l'inici de la convocatòria i previ acord dels criteris de valoració específics d'aquells apartats que ho requerisquen. Només podran ser considerats aquells mèrits obtinguts fins a la data que finalitze el termini de presentació d'instàncies establit en la base 7a.

b) Entrevista personal la finalitat de la qual serà la de valorar l'adequació de l'aspirant per a ocupar el lloc de treball oferit. Per a la seua realització se'ls convocarà amb una antelació mínima de 2 dies hàbils. Es puntuarà de 0 a 5 punts.

Els resultats provisionals de les dues fases, en la primera juntament amb els criteris de valoració específics del barem, es publicaran amb un termini de reclamacions establit per la Comissió d'almenys 2 dies hàbils. Vistes les reclamacions o transcorregut aquest termini sense haver presentat cap, es publicaran els resultats definitius.

11a. Adjudicació: La Comissió per a l'elaboració de la proposta d'adjudicació sumarà les puntuacions obtingudes i les ordenarà de major a menor; corresponent la proposta d'adjudicació a 'aspirant amb major puntuació. Aquesta proposta s'elevarà al Vicerectorat d'Investigació i Transferència de Coneixement, per a la seua adjudicació, després de la qual es formalitzarà contracte laboral a través del Servei de Gestió de Personal. Les condicions de treball podran patir modificacions substancials a l'empara dels articles 41 i 12.4.i) de l'Estatut dels Treballadors.

Amb la resta del personal seleccionat s'elaborarà una llista de reserva, per a cobrir el lloc convocat, en el cas que la persona a la qual se li adjudique aquest lloc incomplisca algun dels requisits establits en les bases 5a i 6a.

A la vista dels resultats de l'aplicació del sistema de selecció, i en cas d'evidenciar-se la inadequació dels mèrits del personal aspirant al perfil i objecte de la convocatòria, es podrà declarar motivadament la no adjudicació del lloc convocat o la no inclusió en la llista de reserva.

12a. Notificacions a les o als aspirants: A l'efecte de notificació i d'acord amb l'article 45.1 b) de la Llei 39/2015, de 1 d'octubre , les publicacions detallades en aquestes bases, així com la informació d'altres actes que d'ella es deriven que requerisquen publicació, inclosos els recursos en via administrativa, es realitzaran en l'adreça de la pàgina web del Servei de Selecció i Formació següent:

<http://ssyf.ua.es/va/seleccionpas/plazas-temporales/actual>

En aquesta mateixa adreça es troba la resta d'informació general referent a la convocatòria i l'accés a tota la normativa i legislació que s’hi esmenta.

13a. Protecció de dades de caràcter personal: Les dades de caràcter personal aportats pel personal aspirant quedaran inclosos en el fitxer automatitzat de Personal d'aquesta Universitat, que es compromet a no fer un ús distint d'aquell per al qual han estat sol·licitats, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOCV de 15 de gener de 2003).

La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei orgànica 15/1999, de 13 de desembre, de protecció de dades; que han de ser exercits, per escrit, davant el Gerent d'aquesta Universitat.

14a. Recursos: Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos contats a partir de l'endemà de la seua publicació, de conformitat amb l'establit en l'article 114 de la Llei 39/2015, de 1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes contat a partir de l'endemà al de la publicació de la present, davant el rector, de conformitat amb el disposat en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes contat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com òrgan competent per a resoldre'l.

Alacant, 6 d’octubre de 2016

La Vicerectora d'Investigació

i Transferència de Coneixement,

Sgt.: Amparo Navarro Faure





[Carretera Sant Vicent del Raspeig s/n  
03537 Sant Vicent del Raspeig - Alacant  
 Tel. 53 004 8679 - Fax 05 427 3607](https://www.google.es/maps/@31.109878,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12667&trk=tyah&trkInfo=tarId%1U8327650479451%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)